CPBA-OMTZ-2023/002244

Výzva na predloženie cenovej ponuky pre účely zistenia predpokladanej hodnoty zákazky

Dobrý deň,

 Verejný obstarávateľ Ministerstvo vnútra Slovenskej republiky realizuje prieskum trhu na predmet zákazky „Kalibrovanie a overenie váh“

Za účelom stanovenia predpokladanej hodnoty zákazky si Vás dovoľujeme požiadať o predloženie cenovej ponuky prostredníctvom systému JOSEPHINE, v termíne do 22.05.2023 do 12:00 hod.

Opis predmetu zákazky:

Predmetom obstarania je kalibrácia, nastavenie, údržba a príprava na overenie 6 kusov laboratórnych váh a zabezpečenie vydania certifikátov o overení laboratórnych váh spolu s výsledkami s overenia meradiel.

Tabuľka k stanoveniu cenovej ponuky formou prieskumu trhu je súčasťou prílohy tejto výzvy ako aj čestné vyhlásenie a súhlas so spracovaním osobných údajov.

*Informácie týkajúce sa zákazky:*

•cenová ponuka ostáva v platnosti počas celého obdoba plnenia zákazky, t.j. do vyčerpania limitu, najdlhšie však do 05. 12. 2023 a budú v nej zahrnuté všetky náklady vrátane obalu, dopravy, cla, dovoznej prirážky, poštovného a pod., t.j. cena musí byť konečná bez ďalších nákladov;

•v cenovej ponuke bude uvedená kontaktná osoba (meno, priezvisko, telefónne číslo, e-mail) a identifikačné údaje dodávateľa (názov, adresa alebo sídlo uchádzača, štatutárny zástupca, IČO, IČ DPH, bankové spojenie, číslo účtu);

•uchádzač, ktorý predloží svoju ponuku nemá žiadny nárok na úhradu nákladov, ktoré mu vznikli s prípravou a doručením ponuky;

•predmet zákazky bude financovaný z rozpočtových prostriedkov verejného obstarávateľa; spôsob úhrady len cez faktúru s minimálnou 14 dňovou dobou splatnosti; preddavok ani zálohová platba sa neposkytuje; úhrada za predmet zákazky bude realizovaná formou bezhotovostného platobného styku na základe vystavenej objednávky po dodaní tovaru.

•každá položka musí byť ocenená bez DPH. Ak nie ste platcom DPH, túto skutočnosť uveďte v cenovej ponuke;

•verejný obstarávateľ požaduje predložiť súhlas so spracovaním osobných údajov a čestné vyhlásenie, ktoré sú súčasťou tejto výzvy;

•verejný obstarávateľ nepožaduje predloženie originálu, alebo úradne overenej kópie vyššie uvedených dokladov;

•verejný obstarávateľ môže zaslať záväznú objednávku, alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR s DPH bude najnižšia z ponúk predložených v lehote na predkladanie ponúk a za predpokladu, že spĺňa/splní všetky požiadavky verejného obstarávateľa uvedené v tejto výzve.

Ponuku predkladajte len prostredníctvom systému JOSEPHINE umiestnenom na webovej adrese <https://josephine.proebiz.com>

S pozdravom

Ing. Stanislav Michálek

Ministerstvo vnútra Slovenskej republiky

Centrum podpory Bratislava

Oddelenie MTZ

Špitálska 14, 812 28 Bratislava

tel.: 09610 22006

e-mail: stanislav.michalek2@minv.sk